Kender du Enhedslistens mærkesager? - Kristeligt Dagblad
Enhedslisten har som det eneste parti i Folketinget en kollektiv ledelse. Derfor har partiet officielt ingen partileder, men Pernille Skipper er politisk ordfører og dermed de facto leder i Folketingsgruppen. Foto: Martin Sylvest/ Reuters/ Ritzau scanpix
Bedre forhold for arbejdsløse og syge, flere penge til velfærd og grøn omstilling er Enhedslistens primære mærkesager i 2015
Kristeligt Dagblad har samlet alle partiers mærkesager, så du hurtigt kan danne dig et overblik. Her er Enhedslistens:
Det må ikke være en økonomisk katastrofe at miste jobbet, for så kan arbejdsgivere bruge frygt til at presse løn- og arbejdsvilkår, mener Enhedslisten.
Partiet vil have bedre forhold for alle, der bliver ramt af arbejdsløshed eller sygdom. Derfor vil vil partiet blandt andet hæve kontanthjælpen.
Derudover skal dagpengesystemet ændres, så der indføres en længere dagpengeperiode og kortere genoptjeningperiode.
Investeringer i velfærden skaber både flere arbejdspladser og en stærkere økonomi, mener Enhedslisten.
Partiet vil derfor blandt andet have flere SOSU-hjælpere og pædagoger ansat og genansætte dem, der blev afskediget under finanskrisen.
Enhedslisten arbejder for et samfund baseret på 100 procent vedvarende energi.
Genbrug af ressourcer skal spille en større rolle end i dag. Den kollektive trafik - særligt uden for byerne - skal forbedres og gøres mere attraktiv.
Partiet arbejder også for en omstilling af dansk landbrug til 100 procent økologi.
Økonomisk lighed er nemlig ikke alene mere retfærdigt; det styrker også sammenhængskraften og mindsker kriminaliteten i samfundet, mener Enhedslisten.
Partiet vil derforvidereudvikle det danske skattesystem, så samfundets udgifter og velstand fordeles mere ligeligt.
Det indebærer blandt andet en millionærskat på de højeste indtægter og en stærkere regulering af finanssektoren.
Blå bog: Enhedslisten
Stiftet: Enhedslisten blev dannet som et samarbejde mellem Venstresocialisterne (VS), Danmarks Kommunistiske Parti (DKP) og Socialistisk Arbejderparti (SAP) i 1989. To år efter blev listen omdannet til et egentligt parti
Partibogstav: Ø
Partileder: Enhedslisten har som det eneste parti i Folketinget ingen formand, men ledes i stedet kollektivt. Dog er Johanne Schmidt-Nielsen politisk ordfører, og dermed de facto leder i Folketingsgruppen
Pladser i Folketinget: 12
Partifarve: Rød/grøn
Enhedslisten har ingen partileder, men Pernille Skipper er politisk ordfører og dermed de facto leder i Folketingsgruppen.